	

	

«ЈУГОАЛАТ -ЈАЛ» АД Нови Сад - у стечају Футошки пут 8, Нови Сад ОБЈАВЉУЈЕ ПОЗИВ ЗА ДОСТАВЉАЊЕ ПОНУДА за Пружање услуга процене вредности имовине


	

	На основу Закона о стечају („Службени гласник РС“ бр.104/2009, 99/2011 - др. закон, 71/2012 - одлука УС, 83/2014) и Националног стандарда о начину и поступку уновчења имовине стечајног дужника („Службени гласник РС“ бр. 13/2010) , стечајни управник стечајног дужника:
 
«ЈУГОАЛАТ -ЈАЛ» АД Нови Сад - у стечају 
Футошки пут 8, Нови Сад 
 
ОБЈАВЉУЈЕ
 
ПОЗИВ ЗА ДОСТАВЉАЊЕ ПОНУДА 
 
за
 
Пружање услуга процене вредности имовине и то: 
-        процене вредности појединачне имовине ликвидационом методом
-        процене вредности правног лица (правно лице проценити према методама које су у складу са Међународним рачуноводственим стандардима, којима се обезбеђује највећа вредност за повериоце)
 
а све на дан 01.03.2021. године. 
 
       1.   Увод
Стечајни управник стечајног дужника «ЈУГОАЛАТ -ЈАЛ» АД Нови Сад - у стечају спроводи поступак одабира најбољег понуђача: 
-          на основу одлуке одбора поверилаца 
за пружање услуга процене ликвидационе вредности појединачне имовине стечајног дужника и процене вредности правног лица, све на дан 01.03.2021. године, и позива све заинтересоване понуђаче који испуњавају услове наведене у овом позиву да доставе своје понуде. 
     
       2.   Сврха процене
Сврха процене је да се на основу процене ликвидационе вредности имовине и процене вредности стечајног дужника као правног лица, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над стечајним дужником «ЈУГОАЛАТ -ЈАЛ» АД Нови Сад - у стечају.  
Извештај о процени вредности мора бити у складу са Међународним Стандардима Финансијског Извештавања – МСФИ.
 
       3.   Извештај о процени
По завршетку посла, понуђач је дужан да припреми и достави детаљан извештај у електронској форми и 3 примерка у писaној форми, који мора да садржи следеће:
-         предмет процене,
-         мишљење о приложеној имовинско-правној документацији,
-         правно мишљење, у вези са правним статусом имовине која је предмет процене, на  основу прибављене документације, 
-         списак имовине на којој је конституисано разлучно и заложно право са списком разлучних и заложних поверилаца и редоследом намирења, 
-         дефиницију вредности,
-         датум процене,
-          класификацију по групама основних средстава,
-          опис метода коришћених у процени сваке групе основних средстава и капитала,
-          закључак о процењеној ликвидационој вредности појединачних делова имовине и закључак о процењеној  вредности стечајног дужника као правног лица,
-          удео који вредност имовине на којој је конституисано разлучно и заложно право има у процењеној вредности правног лица (изражено у процентима), 
-         претпоставке и ограничавајуће услове,
-         прилоге са исказаном вредности по свакој ставци основних средстава (и у електронској форми погодној за пренос у регистар основних средстава),
-         процену целисходности продаје стечајног дужника као правног лица у односу на продају појединачне имовине стечајног дужника,
-         као и све остало што је неопходно по Националним стандардима, Закону о стечају и Закону о изменама и допунама Закона о стечају, а напред није наведено. 
 
       4.   Методе процене
Процена се врши на основу Уредбе о методологији за процену вредности капитала и имовине („Службени гласник РС“ број 45/2001) и Упутства о начину примене метода за процену вредности капитала и имовине и начину исказивања процењене вредности капитала. Неопходно је да се у процени примене оне методе које, у складу са Међународним стандардима процене, Међународним рачуноводственим стандардом и Националним Стандардима за управљање стечајном масом – Национални стандард број 5 о начину и поступку уновчења имовине стечајног дужника, омогућавају исказивање ликвидационе вредности имовине стечајног дужника и вредности стечајног дужника као правног лица.
 
Резултати процене имовине стечајног дужника и процене стечајног дужника као правног лица треба да користе за исказивање ликвидационе вредности у рачуноводственим евиденцијама тих правних лица у складу са МСФИ, те је потребно применити методе процене које омогућавају да закључак о ликвидационој вредности примарно буде изведен из тржишних вредности, а у случајевима где не постоје поуздани тржишни подаци, неопходно је применити алтернативне методе процене, као што су приносни и трошковни методи.
 
Понуђачи треба да детаљно опишу методе које намеравају да користе у својој процени. 
 
       5.   Информације за понуђаче
Заинтересовани понуђачи, односно овлашћени представници, могу понуде поднети и предати у року од 8 дана од дана објављивања огласа - поштом, на адресу стечајног управника: Стечајни управник Александра Мишков, Булевар ослобођења 40, 21000 Нови Сад и електронским путем на е-маил: aleksandra.miskov@gmail.com (користити апликацију, We Тransfer или неку другу апликацију за велике фајлове, у случају да је документација превелика да би могла бити послата е-маилом).
Контакт телефон стечајног управника 065/8029198, 
 
Понуде доставити у затвореним ковертама, са јасном назнаком „НЕ ОТВАРАТИ – ПОНУДА за пружање услуга процене вредности имовине и процене вредности стечајног дужника «ЈУГОАЛАТ -ЈАЛ» АД Нови Сад - у стечају, као правног лица, све на дан 01.03.2021. године.

Понуђач уз понуду доставља фотокопије докумената која не смеју бити старија од шест месеци од дана пријема понуде. Наручилац задржава право да захтева од Понуђача накнадно достављање на увид оригиналне документације. 
Понуда треба да садржи:
-          Доказе о испуњености услова из тачке 7 овог позива,
-          Имена ужег тима који ће радити процену са задужењима и референцама,
-          Имена ширег консултантског тима,
-          Рок израде процене,
-          Цену за пружену услугу исказану искључиво у динарима са посебно исказаним ПДВ-ом.
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику.
Одлука о додели уговора о пружању услуга процене вредности имовине и процене вредности правног лица «ЈУГОАЛАТ -ЈАЛ» АД Нови Сад - у стечају биће донета у року од 15 дана од датума пријема понуда, о чему ће бити обавештени сви понуђачи.
Одабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника. Листу свих достављених понуда стечајни управник доставља одбору поверилаца који у року од петнаест дана одлучује о избору понуђача узимајући осим финансијске понуде у обзир и стручност, референце и друге елементе понуде који су од значаја за вршење адекватне процене. Одбор поверилаца врши избор понуђача искључиво са листе достављених понуда и не може позивати друге понуђаче да доставе понуде, нити налагати стечајном управнику да понови објављивање огласа. У случају да одбор поверилаца не донесе одлуку у прописаном року избор понуђача врши стечајни управник.
Наручилац задржава право да по пријему свих понуда донесе одлуку да ниједног понуђача не изабере, о чему ће се понуђачима доставити писмено обавештење.
Додатне информације и појашњења у вези са припремањем понуде понуђачи могу тражити у писаном облику путем електронске поште, најкасније три дана пре истека рока за достављање понуде. Захтеве за додатне информације понуђачи треба да доставе стечајном управнику на е-маил адресу: aleksandra.miskov@gmail.com, са назнаком „Питања у вези понуде“. Наручилац ће послати понуђачу одговор у писаном облику.

       6.   Плаћање
Наручилац ће наручене радове платити након уновчења имовине стечајног дужника.
 
       7.   Услови конкурисања
Понуду за учествовање могу поднети сви понуђачи који испуњавају услове у смислу квалификационих захтева, утврђене од стране наручиоца и то:
- Да је регистрован за обављање одговарајуће делатности код надлежног органа;
- Ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;
- Да је за текућу годину измирио доспеле порезе, доприносе и друге јавне дажбине у складу са прописима Републике Србије;
- Да располаже неопходним финансијским и пословним капацитетом:
а.   Да у току 2020. године није имао пословни губитак,
б.   Да је током 2020. године био ликвидан,
ц.   Да редовно исплаћује зараде запосленим (образац ППП-ПД);
- Да испуњава квалификациони услов, односно да располаже довољним кадровским и техничким капацитетом за вршење услуге из понуде:
а. да је за реализацију услуга из понуде предвидео најмање 5 чланова проценитељског тима који имају одговарајуће универзитетске квалификације у области економије, права, грађевинске струке, информатике и других инжењерских профила, те да имају искуства у пружању услуга наведених у понуди-приложити списак са задужењима и биографије кључног особља предложеног за спровођење услуга из понуде, лиценце, сертификате, уверења. Одвојено навести имена и референце ширег консултантског тима. Тим мора да има 2 члана који поседују  лиценцу за вршење процене вредности непокретности у складу са Законом о проценитељима вредности непокретности („Службени гласник РС“ бр. 108/2016 и 113/2017 – др. закон) – приложити копију лиценце. 
б. да руководилац тима за процену некретнина поседује лиценцу за вршење процене вредности непокретности у складу са Законом о проценитељима вредности непокретности („Службени гласник РС“ бр. 108/2016 и 113/2017 – др. закон) – приложити копију лиценце.
в. Да понуђач није ангажовани на ревизији финансијских извештаја «ЈУГОАЛАТ -ЈАЛ» АД Нови Сад - у стечају, односно да није повезано лице са предузећем које је ангажовано на ревизији финансијских извештаја «ЈУГОАЛАТ -ЈАЛ» АД Нови Сад - у стечају ради избегавања сукоба интереса процене и ревизије;
- Референце понуђача са листом урађених процена за фирме вредности преко 5.000.000,00 Еура, од којих минимум 3 процене током 2020. године;
- Рок у коме ће завршити процену;
- Цену услуге.
 
Понуде које не испуњавају ове услове биће одбијене као неприхватљиве.

У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

